title: Alexander H. Stephens
text: Alexander Hamilton Stephens, bet ganet d'an 11 a viz C'hwevrer 1812 e Crawfordville (Georgia) hag aet da Anaon d'ar 4 a viz Meurzh 1883 en Atlanta, a oa un alvokad hag ur politikour stadunanat.
  Besprezidant Stadoù Kengevreet Amerika e voe e-pad Brezel diabarzh Stadoù-Unanet Amerika. Prezegenn brudetañ Alexander Stephens eo an hini a zistagas e miz Meurzh 1861 evit difenn ar sklavelezh gant gerioù dibleg. Zoken pa glaskas sioulaat e fromoù goude ar brezel e oa chomet skoet an dud gant danvez ar brezegenn-se. 
  
  A-feur ma pade ar brezel teuas A. H. Stephens da vezañ buruteller meur prezidant Stadoù Kengevreet Amerika Jefferson Davis hag e obererezh politikel. Displijet e oa gant ar c'hoñje ret hag al lamm roet d'an habeas corpus. E miz C'hwevrer 1865 e voe unan eus kannaded ar Su hag a glaskas kavout un arsav-brezel da geñver ur vodadeg gant Abraham Lincoln, hini c'hwitet Hampton Roads. Goude e harzadenn hag ar pardon roet dezhañ, Stephens a zistroas d'e servij e Kongres ar Stadoù-Unanet, ha diwezhatoc'h evel 50vet Gouarnour Georgia nebeut amzer a-raok mont da Anaon.
  
  Ganedigezhioù 1812
  Marvioù 1883
  Gouarnamant Stadoù Kengevreet Amerika
  Stadoù Kengevreet Amerika